text: [{"text_idx": "#000001", "text": "El sociu del Gobiernu quier reciclar ma\u0301s"}, {"text_idx": "#000002", "text": "y suprimir di\u0301es de recoyi\u0301a de basures"}, {"text_idx": "#000004", "text": "pa echar los desechos orga\u0301nicos que se recoyeri\u0301en tres veces a la selman"}, {"text_idx": "#000005", "text": "Compromisu por Carren\u0303o quier reciclar ma\u0301s y suprimir dies de recoyi\u0301a de basures. Pa ello, creen afayaizu que la Casa Conceyu contrate l\u2019estudio que determine el meyor sistema a implantar en Carren\u0303o, partiendo de la premisa de separar el residuo dende l\u2019orixen, y la recoyi\u0301a puerta a puerta como se fai agora. Lo que podri\u0301a apareyar la baxa del recibo al nun ser necesariu siete di\u0301es a la semana de recoyi\u0301a. Esti ye u\u0301n de los puntos del alcuerdo presupuestario entre\u2019l Gobiernu y Compromiso por Carren\u0303o. Roberto Holgado pon l\u2019exemplu d\u2019otros municipios onde escoyeron como modelu el puerta a puerta, con un sistema de postes apegaos a los edificicios y unos gabitos pa depositar los contenedores de cada domiciliu."}, {"text_idx": "#000006", "text": "El sistema implantari\u0301ase de manera gradual entamando pola separacio\u0301n, nun primer momentu, de la materia orga\u0301nica, que representa el 40% del pesu total de la basura que se xenera nel conceyu. Nos llugares onde s\u2019impanto\u0301\u2019l sistema lograron abaratar el precio del recibo, si bien en Carren\u0303o tendra\u0301n que ser los estudios los que determinen la frecuencia afayaiza del nuevu sistema."}, {"text_idx": "#000007", "text": "Ye la segunda vegada que s\u2019intenta llevar alantre un plan pa la recoyi\u0301a de la basura. La conceyala d\u2019Urbanismu, Cecilia Tasco\u0301n, anuncio\u0301 en payares de 2012 la intencio\u0301n de suprimir 54 di\u0301es al an\u0303u la recoyida de basura (incluyendo Navida\u0301 y An\u0303u Nuevu) p\u2019abaratar costu. Anque nun sen\u0303alaba\u2019l di\u0301a concretu que nun pasari\u0301en los camiones."}, {"text_idx": "#000008", "text": "Holgado defende que \u00abpal 2020 Unio\u0301n Europea obliga, al travie\u0301s d'una directriz, a que los conceyos reciclen polo menos el 50% de la so basura y el 75% pal 2025. En Carren\u0303o reci\u0301clase\u2019l 12%, nun vamos algamar esi oxetivu si siguimos asina\u00bb. La consecuencia de nun llegar a un mi\u0301nimu de basura reciclao pue, al so xuiciu, repercutir negativamente poles consecuencies de perder accesu a dalgunos fondos europeos."}, {"text_idx": "#000010", "text": "Holgado comenta qu\u2019esi nuevu modelu ya ta implantau\u0301 en munchos llugares. \u00abEn Guipu\u0301zcoa hai conceyos onde reciclen el 80% de la basura. Ficie\u0301ronlo como una midida pa dir en contra de la incineradora que-yos queri\u0301en instalar elli\u0301 y, al final, algamaron parar esta instalacio\u0301n\u00bb, comenta. Esti ye otru de los oxetivos que quieren dende Compromisu, pero pa ello consideren que \u00abla xente tien que ser consciente de que cada bolsa de basura sin separar que tiramos ye alimentu pa la incineradora, y a la incineradora nun hai que dar de comer. Dende casa tamie\u0301n se llucha escontra la incineradora\u00bb."}, {"text_idx": "#000011", "text": "\u00abEn Guipu\u0301zcoa hai conceyos onde reciclen el 80%. Ficie\u0301ronlo como una midida pa dir en contra de la incineradora\u00bb"}]